อยากลองร้านใหม่ๆ เห็นเพื่อนโพสรูป เชคอินแล้ว อดใจไม่ไหว แบบนี้ต้องไปลองงงงง
ร้านนี้อยู่ตรงทางก่อนเข้ากองบิน อยู่ทางขวามือ สังเกต ณ coffee เลยไปอกหน่อย จะมีป้ายบอกทาง เลี้ยวขวาเข้าไปจนสุดซอย จะเห็นป้าย แล้วเลี้ยวซ้ายนิดนึง จะเห็นร้านอยู่ทางขวามือเลย ที่จอดรถก้สามารถจอดได้ 2 ข้างถนนเลย แต่จอดชิดๆ หน่อยก้ดีนะ จอดรถเสร็จก้จะเห็นป้ายเมนูแนะนำอยู่หน้าร้านเลย แค่เห็นชื่อก้อยากลองละ 55555

พอเข้าไปถึงในร้าน จะเห็นได้ว่าแบ่งเป็น 2 โซน คือโซนด้านในร้าน (ไม่มีแอร์นะ) กับโซนข้างนอก ร้านจะออกแนวเหมือนเป็นบ้านมีโต๊ะให้เลือกนั่งมากมาย เราเลือกนั่งด้านใน เพราะไม่อยากได้กลิ่นบุหรี่ พอเข้ามาก้พบถึงความอาร์ตหลายๆ อย่าง อย่างเช่นนาฬิกาที่กลับหัว , ทิชชู่ที่โต๊ะเราก้จะเป็นเหมือนราวทิชชู่ที่อยู่ในห้องน้ำ คือเห็นแล้วมันรู้สึกว่า เห้ยเก๋หวะ! โต๊ะที่นั่งก้เป็นโต๊ะไม้แบบดูดีหน่อย พอเมนูอาหารมา เห้ย เก๋อีกแล้ว! พวกเมนูแนะนำ จะมีรูปให้ดูด้วยนะ ที่นี่ส่วนใหญ่จะเป็นอาหารไทย แบบกับข้าว แต่พวกอาหารจานเดียวก้มีนะ มีขนมด้วย ซึ่งตู้ขนมจะอยู่ข้างนอก เดินไปเลือกได้ๆ เราเลือกสั่ง signature ของทางร้านคือ ไข่ตุ๋นรออยู่ตรงนี้ ไม่ใช่แกงส้ม(ชะอมไข่) ปลาหมึกผัดไข่เค็ม (ไม่สั่งปัดเนื้อเหงื่อตกเพราะไม่กินเนื้อ แต่แอบอยากลอง 5555) ราคาก้ทั่วๆไปนะ แบบไข่ตุ๋น 60 บาท ปลาหมึกผัดไข่เค็ม 75 บาท พวกอาหารจานเดียวก้ 40-45 บาท

มาถึงเมนูแรก ไข่ตุ๋นรออยู่ตรงนี้ เป็นไข่ตุ๋นที่ฟินมาก เนื้อไข่ตุ๋นนิ่มๆ เด้งๆ เสิร์ฟมาในโถเล็กๆ แบบร้อนๆ ผสมกับกลิ่นหอมของกระเทียมเจียว มีกุ้งโรยหน้า 2 ตัว กินไปเรื่อยๆ มีไข่นกกระทาด้วยนะ แบบตกใจเล็กๆ แต่ก้น่ารักดี คือมันอร่อยจริงๆ นะ ยิ่งกินกับข้าวสวย คือฟินมากกกกก

ไม่ใช่แกงส้ม(ชะอมไข่) เราก้ไม่เข้าใจอยู่ดี ว่ามันคืออะไร 5555 ถามพี่เค้าว่ามันคืออะไร พี่เค้าก้บอกแค่ว่ามันไม่ใช่แกงส้มอะคับ -_-'' พอจานนี้มาถึง ชะอมชุบไข่ทอด ก้ตัดมาเป็นสามเหลี่ยมหลายๆ ชิ้น เหมือนพิซซ่าเลย ส่วนแกงส้มตรงกลาง คือจะอธิบายไงดี มันไม่ใช่แกงส้มที่แบบมีน้ำเยอะๆ อะ แต่มันเป็นเหมือนเครื่องแกงผสมน้ำนิดนึง ละก้มีกุ้งด้วย รสชาติมันจะออกแบบนวลๆ ไม่เปรี้ยวเกินไป ไม่หวานเกินไป บอกไม่ถูก แต่อร่อยนะ ต้องไปลอง!

ส่วนอีกเมนู ปลาหมึกผัดไข่เค็ม จานนี้ก้อร่อยดี ปลาหมึกหั่นเป็นบั้งๆ ด้วย เวลากินก้จะรู้สึกถึงไข่เค็มนิดนึง รสชาติก้คล้ายๆ กับร้านทั่วๆ ไป ที่เราชอบร้านนี้คือ เค้าจะใช้ใบตองรองอาหารทุกจานเลย คือมันน่ารักนะ มันเก๋อะ คือทำให้อาหารดูน่ากิน แล้วก้ดูรักษ์ธรรมชาติด้วยอะ ชอบๆ

เรานั่งนานมากนะ เพราะเม้ามอยไปด้วย ที่สำคัญ ชาร์ตแบตด้วย อิอิ แต่พี่เค้าก้ไม่ว่านะ ไม่ไล่ด้วย แต่ลูกค้าที่เริ่มเข้าร้านมาเยอะช่วงเย็นๆ ค่ำ ๆ ทำให้เรารู้สึกว่า เราควรจะกลับแล้วแหละ 555 ก่อนกลับก้สั่งของหวานมาล้างปากหน่อย วันที่ไปกินเหลือเค้กไม่เยอะมาก เลยสั่งเครปเค้กเรนโบว์มา 75 บาทเนี่ยแหละ สีสันสวยงาม ก้ถือว่ารสชาติเหมือนเครปเค้กทั่วๆ ไป แป้งไม่แข็งดี ได้ซอสสตอเบอรี่มาราดด้วย

พอดึกแล้ว สิ่งที่ตามมาก้คือ ยุง! แต่ละโต๊ะต่างขอยากันยุงทั้งนั้น ซึ่งเค้าก้เอามาให้เป็นซอฟเฟลเลยจ้า ไม่ใช่การจุดยากันยุงเหมือนร้านทั่วๆ ไป ถือว่าดีนะ เพราะกลิ่นจะได้ไม่เหม็น สรุปไปกัน 2 คน หมดไป 300 นิดๆ ก้ถือว่าโอเคนะ กับข้าว3อย่าง ข้าว3จาน (ลืมบอกไปว่าเราเบิ้ลข้าว2จาน55555) แล้วก้เครปเค้ก ถือว่าอร่อย คุ้มดีนะ คราวหลังต้องลองไปกินอาหารจานเดียวบ้าง อ้อ ลืมบอกไป ที่นี่ก้มีเครื่องดื่มด้วยนะ เผื่อใครอยากมาตอนกลางวันแบบดื่มกาแฟกับเค้ก ที่นี่ก้มีนะ ไม่ใช่มีแค่อาหารอย่างเดียว